CELEX: 62020CA0315
Language: el
Date: 2021-11-11 00:00:00
Title: Υπόθεση C-315/20: Απόφαση του Δικαστηρίου (όγδοο τμήμα) της 11ης Νοεμβρίου 2021 [αίτηση του Consiglio di Stato (Ιταλία) για την έκδοση προδικαστικής αποφάσεως] — Regione Veneto κατά Plan Eco Srl [Προδικαστική παραπομπή – Περιβάλλον – Κανονισμός (ΕΚ) 1013/2006 – Μεταφορές αποβλήτων – Άρθρο 3, παράγραφος 5, και άρθρο 11, παράγραφος 1, στοιχείο θ' – Οδηγία 2008/98/ΕΚ – Διαχείριση αποβλήτων – Άρθρο 16 – Αρχές της αυτάρκειας και της εγγύτητας – Απόφαση 2000/532/ΕΚ – Ευρωπαϊκός κατάλογος αποβλήτων (ΕΚΑ) – Σύμμεικτα αστικά απόβλητα τα οποία έχουν υποβληθεί σε μηχανική επεξεργασία η οποία δεν μεταβάλλει τη φύση τους]

10.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 11/9
            
         
      Απόφαση του Δικαστηρίου (όγδοο τμήμα) της 11ης Νοεμβρίου 2021 [αίτηση του Consiglio di Stato (Ιταλία) για την έκδοση προδικαστικής αποφάσεως] — Regione Veneto κατά Plan Eco Srl
      (Υπόθεση C-315/20) (1)
      
      (Προδικαστική παραπομπή - Περιβάλλον - Κανονισμός (ΕΚ) 1013/2006 - Μεταφορές αποβλήτων - Άρθρο 3, παράγραφος 5, και άρθρο 11, παράγραφος 1, στοιχείο θ' - Οδηγία 2008/98/ΕΚ - Διαχείριση αποβλήτων - Άρθρο 16 - Αρχές της αυτάρκειας και της εγγύτητας - Απόφαση 2000/532/ΕΚ - Ευρωπαϊκός κατάλογος αποβλήτων (ΕΚΑ) - Σύμμεικτα αστικά απόβλητα τα οποία έχουν υποβληθεί σε μηχανική επεξεργασία η οποία δεν μεταβάλλει τη φύση τους)
      (2022/C 11/12)
      Γλώσσα διαδικασίας: η ιταλική
      
         Αιτούν δικαστήριο
      
      Consiglio di Stato
      
         Διάδικοι στην υπόθεση της κύριας δίκης
      
      Regione Veneto
      
         κατά
      
      Plan Eco Srl
      
         παρισταμένης της: Futura Srl
      
         Διατακτικό
      
      Το άρθρο 3, παράγραφος 5, και το άρθρο 11 του κανονισμού (ΕΚ) 1013/2006 του Ευρωπαϊκού Κοινοβουλίου και του Συμβουλίου, της 14ης Ιουνίου 2006, για τις μεταφορές αποβλήτων, έχουν την έννοια ότι, λαμβανομένων υπόψη των αρχών της αυτάρκειας και της εγγύτητας, η αρμόδια αρχή αποστολής μπορεί, στηριζόμενη, μεταξύ άλλων, στον λόγο του άρθρου 11, παράγραφος 1, στοιχείο θ', του κανονισμού αυτού, να αντιταχθεί στη μεταφορά σύμμεικτων αστικών αποβλήτων τα οποία, κατόπιν μηχανικής επεξεργασίας με σκοπό την ενεργειακή αξιοποίηση, η οποία, ωστόσο, δεν μετέβαλε ουσιωδώς τις αρχικές ιδιότητές τους, ταξινομήθηκαν υπό την καταχώριση 19 12 12 του καταλόγου αποβλήτων ο οποίος προβλέπεται στο παράρτημα της αποφάσεως 2000/532/ΕΚ της Επιτροπής, της 3ης Μαΐου 2000, για αντικατάσταση της απόφασης 94/3/ΕΚ για τη θέσπιση καταλόγου αποβλήτων σύμφωνα με το άρθρο 1 στοιχείο α) της οδηγίας 75/442/ΕΟΚ του Συμβουλίου και της απόφασης 94/904/ΕΚ του Συμβουλίου για την κατάρτιση καταλόγου επικίνδυνων αποβλήτων κατ’ εφαρμογή του άρθρου 1 παράγραφος 4 της οδηγίας 91/689/ΕΟΚ του Συμβουλίου για τα επικίνδυνα απόβλητα, όπως τροποποιήθηκε με την απόφαση 2014/955/ΕΕ της Επιτροπής, της 18ης Δεκεμβρίου 2014.
      
         (1)  ΕΕ C 304 της 14.9.2020.